# Font del Xopet

La Font del Xopet és una font a la riba dreta del Barranc de la Serra a uns 148 metres sobre el nivell mitjà del mar. Aquest barranc va en direcció oest-est pel massís càrstic del Mondúber, al terme de Xeraco (Safor).

## Etimologia

El nom pot provenir del diminutiu del nom de l'arbre xop (populus nigra) que sovint creix a les vores de barrancs amb bon perfil edàfic, cosa que no ocorre en el nostre cas. També pot provenir del diminutiu de xop (mullat).

## Hidrologia i paisatge

La font té un cabal hidràulic molt xicotet al llarg de tot l'any, gràcies a l'alimentació suficient de les aigües de pluja que faciliten una recàrrega suficient dels corrents subterranis i l'existència d'una roca permeable on s'emmagatzemen les aigües, la gruixària de la roca que no deixa passar l'aigua a més profunditat i que la roca permeable, farcida d'aigua, queda al descobert pel pendent dels vessants de la muntanya.
El paisatge que es guaita des de la font és una mostra de vegetació de barranc que de seguida passa a la formació d'arbusts i mates mediterrànies, havent-se perdut els exemplars de carrasques, i solament persistint els pins.

## Accés i localització

Està integrada al sender PR-CV183 Les Fonts de Xeraco, que reuneix les fonts més importants del vessant oriental del massís.
La font brolla en la fita de la parcel·la 302 del Polígon 9 de la partida judicial d'El Bancal i el Barranc de la Serra (domini públic). El 2010 l'ajuntament de Xeraco va acabar obres per millorar l'accés a la font, considerada com una de les zones més boniques del poble. En quant al paratge del qual forma part aquesta font, a més del propi barranc de la Serra es pot dir que està dins del Clot de la Penya Negra.

## Amenaces

El voltant de la font està amenaçat pel trànsit desordenat de senderistes, ciclistes i motoristes, que obrin noves variants de la senda, degraden la coberta vegetal i augmenten l'erosivitat del sòl.
Altres comportaments inadequats són el trencament de mobiliari auxiliar, llançament de residus per terra.

## Referències

* ↑ Alonso i López, Jesús Eduard. Xeraco : La Safor. Publicacions de l'Acadèmia Valenciana de la Llengua, 2005, p. 2 (Onomàstica i toponímia. Toponímia dels pobles valencians). ISBN 84-482-3974-1.
* ↑ «Font del Xopet». Generalitat Valenciana - Institut Cartogràfic Valencià. [Consulta: 30 desembre 2015].
* ↑ Casanova, Emir (ed.). «Xop». A: Congrés internacional de Toponímia i Onomàstica Catalanes (València 18-21 d'abril de 2001). València: Universitat de València, p. 709. ISBN 9788437054438.
* ↑ «Diccionari de la llengua catalana, segona edició». Enciclopèdia Catalana. [Consulta: 22 desembre 2019].
* ↑ Xino xano, 2003, p. 23.
* ↑ «Ruta: PR - CV 183 Las Fuentes de Xeraco.» (pdf) (en castellà). La Safor p. 35. Arxivat de l'original el 2011-04-29. [Consulta: 30 desembre 2015].
* 1 2 «Catastro Digital». Ministeri d'Hisenda- Govern del Regne d'Espanya. [Consulta: 29 agost 2019].
* ↑ «Xeraco concluye la canalización de agua desde la Font de l'Ull» (en castellà). Las Provincias, 24-04-2010.
* ↑ «Xeraco repara les cordes de la senda de la Font del Xopet gràcies a l'ajuda del voluntariat mediambiental». Ajuntament de Xeraco, 13-08-2019. [Consulta: 29 agost 2019].

## Bibliografia

* Campos, Laura; Campos, Rafa; Iborra, Joan; Martí, Antoni; Verdú, Raül. Xino xano per les fonts del Montdúver (pdf). AC La Goleta amb la col·laboració de la Generalitat Valenciana, 2003, p. 40. ISBN 84-688-3229-4.

## Enllaços externs

* «Font del Xopet». Panoramio, 02-03-2009. Arxivat de l'original el 2016-10-12. [Consulta: 30 desembre 2015].